2021. gada 31. decembrī

Rozītis izcīna uzvaru Nāciju kausā Vinterbergā, Dārzniekam bronza

Piektdien, 31. decembrī Nāciju kausā par vietu pamatsacensībās cīnījās četri Latvijas sportisti: Riks Kristens Rozītis, Artūrs Dārznieks, Elīna Ieva Vītola un Sigita Bērziņa.

Vīriešu sacensībās uzvaru izcīnīja Riks Kristens Rozītis, kurš itāli Leonu Feldereru (Leon Felderer) apsteidza par 0.002 sekundēm, finišējot 52.892 sekundēs. Savukārt trešajā vietā Artūrs Dārznieks, kurš komandas biedram piekāpās par 0.011 sekundēm.

42 sieviešu konkurencē latvietes viena aiz otras. Desmitajā vietā Sigita Bērziņa, uzrādot labāko starta laiku un finišējot 57,728 sekundēs. Tūlīt aiz komandas biedres ar finiša laiku 57.800 sekundes, 11. vietā Elīna Ieva Vītola.

Nāciju kausā uzvaru izcīnīja pieredzējusī vāciete Dajana Eitbergere (Dajana Eitberger) [56.981]. Otrā – Viktorija Demčenko [+0.059], bet trešajā vietā amerikāniete Ešlija Farkharsone (Ashley Farquharson) [+0.085].

Pārējie Latvijas sportisti ir izcīnījuši vietu stiprāko grupā pēc iegūtajiem punktiem pēdējos trijos Eberspacher pasaules kausa posmos. Stiprāko grupa – 12 dāmas, 15 vīri un 12 divvietīgās ekipāžas.

Latvijas Nacionālās kamaniņu sporta izlases startiem, sākot ar 2022. gada janvāri, seko līdzi tiešraidē **TV4** un interneta portālā **Sportacentrs.com**.

Sestdiena, 1. janvāris

10.50 Pirmais brauciens – Divvietīgās ekipāžas  
12.10 Otrais brauciens – Divvietīgās ekipāžas  
13.30 Pirmais brauciens – Vīri  
15.05 Otrais brauciens – Vīri

Svētdiena, 2. janvāris

10.30 Pirmais brauciens - Sievietes  
11.55 Otrais brauciens – Sievietes  
13.50 Komandu stafete

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456